  Майя Бывальцева Удмуртиысь спортсменъёс Йошкар-Олаын Сӧсыръёслэн III огъяросси гужем спартакиадаязы нырысетӥ вормонъёс басьтӥзы. Со сярысь элькунысь Спортъя дасяськонъя центрез ивортэ. 16-тӥ пӧсьтолэзе ляб кылӥсьёслэн капчи атлетикая ӵошатсконъёсазы 1 сюрс 500 метре бызёнын Константин Субботин азвесь медаль утӥз. Ляб адӟисьёслэн уянъя ӵошатсконъёсазы 100 метре тыбыр вылын уянын Дмитрий Энтентеев азвесь медаль басьтӥз, Егор Кузьмин – бронза. Со сяна, Удмуртиысь футболистъёс Ленинград улосвыллэн командаеныз шудӥзы но 8:3 лыдын вормизы. Тодэ вайытом, Сӧсыръёслэн III огъяросси гужем спартакиадазы 12-20 пӧсьтолэзе Йошкар-Олаын ортче. Удмуртилэн люкам командаяз 14 аресысен 18 аресозь 62 спортсменъёс пыризы.  Тегъёс: Спорт Удмуртия Россия сӧсыръёс Спартакиада  